જો કે ઐતિહાસિક રીતે જોવા જઈએ તો ગૌતમઋષિ મહાવીરના સમકાલીન હતા. તેથી શ્રીરામ સાથે જોડાયેલ વ્યક્તિઓ સાથે ગૌતમઋષિનો ઉપર મુજબનો સંબંધ ઘણા વિદ્વાનો માન્ય રાખતા નથી. કદાચ પૌરાણિક કાળના ગૌતમઋષિ અને શ્રીમાળનગરના ગૌતમઋષિ અલગ અલગ વ્યક્તિઓ હોય તેવી શંકા આ વિદ્વાનો ધરાવે છે. વળી આ સમયમાં ‘શ્રી’ નાં લગ્ન સ્વયં વિષ્ણુભગવાન સાથે થાય તે હકીકત પણ માન્યામાં ના આવે તેવી છે. એટલે એક મત મુજબ કદાચ વિષ્ણુરૂપ શાલીગ્રામ સાથે ‘શ્રી’ નાં લગ્ન કરવામાં આવ્યાં હોય તે શક્ય છે.